Na temelju članka 19. i 35. Zakona o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), Zakona o socijalnoj skrbi (Narodne novine 18/22, 46/22, 119/22, 71/23, 156/23, 61/25) i članka 31. Statuta Općine Konavle (Službeni glasnik Općine Konavle broj 7/21 – pročišćeni tekst) Općinsko vijeće Općine Konavle na svojoj ___ sjednici održanoj __________ 2025. godine donijelo je 

Izvješće o izvršenju Programa socijalno – zdravstvenih potreba u 2024. godini

Članak. 1.

Program socijalno – zdravstvenih potreba za 2024. (Službeni glasnik Općine Konavle broj 8/23, 10/24) planiran je u iznosu 1.210.690 €, a izvršen u iznosu 1.077.313,99 €. 

R.br.	pozicija	Aktivnost	Opis	Plan za 2024.
(EUR)	Ostvarenje 2024.
(€)	
I		PROGRAM 2040: Program demografskih mjera			
			Oblici demografskih mjera (r.br. 1. do 4.)	206.600	174.858,45	
1.	446.2	A204001	Pravo na pomoć za sufinanciranje troškova boravka djece u jaslicama i vrtićima (članak 9.točka 2. Programa)	60.000	55.323,72	
2.	447.2	A204002	Pravo na pomoć za sufinanciranje nabave školskih udžbenika (članak 9. točka 3 Programa)	8.800	8.720,00	
3.		A204003	Pravo na pomoć za novorođeno dijete	58.800	41.890,00	
3.1.	450.1		- za prvo i drugo novorođeno dijete u obitelji 	28.500	26.000,00	
3.2.	450.2		- za treće novorođeno dijete u obitelji 	18.800	9.380,00	
3.3.	450.3		- za četvrto i svako slijedeće novorođeno dijete u obitelji 	11.500	6.510,00	
4.		A204004	Pravo na pomoć za sufinanciranje troškova javnog prijevoza učenika i studenata	79.000	68.924,73	
4.1.	452.1		- sufinanciranje prijevoza učenika srednjih škola	70.000	62.643,82	
4.2.	452.2		- sufinanciranje prijevoza studenata	6.000	5.672,95	
4.3.	452.4		- sufinanciranje prijevoza – studiranje izvan Dubrovnika	3.000	607,96	
II		PROGRAM 2041: Program socijalne pomoći			
			Oblici socijalne skrbi (r.br. 1. do 12.)	446.100	365.425,99	
1.			Jednokratne novčane pomoći			
1.1.		A204101	Pravno na pomoć za liječenje i pomoć za nabavu medicinskih pomagala	11.800	8.210,05	
1.1.1.	286		- novčana pomoć za liječenje	9.200	8.100,00	
1.1.2.	307		- pomoć za nabavu medicinskih pomagala	2.600	110,05	
1.2	400	A204123	Pravo na jednokratnu novčanu pomoć – socijalni status	13.500	5.125,50	
			Jednokratna novčana pomoć – socijalni status		3.050,00	
			Jednokratna novčana pomoć – prehrana		0,00	
			Pogrebne usluge		2.075,00	
2.		A204102	Pravo na pomoć za stanovanje	24.000	16.814,78	
2.1.	443.1		Pravo na naknadu za troškove najamnine (korisnici zajamčene minimalne naknade)	8.700	7.920,00	
2.2.	443.2		Pravo na naknadu za troškove električne energije	12.000	442,49	
2.3.	443.3		Pravo na naknadu za troškove komunalnih usluga	3.300	0,00	
	443.11		Naknada troškova najma stana		2.100,00	
	443.4/443.5		Troškovi popravka kuće		6.352,29	
3.			Sufinanciranje vodovodnih i kanalizacijskih priključaka, te prijevoza vode			
3.1	226.1	A204103	Pravo na sufinanciranje priključka na vodovodnu i kanalizacijsku mrežu, te druga oslobođenja (Zakon, odluke)	12.000	720,00	
3.2	336	A204119	Sufinanciranje prijevoza vode stanovništvu	2.500	1.244,25	
4.	444	A204104	Pravo na jednokratnu novčanu pomoć povodom božićnih i novogodišnjih blagdana	3.300	3.000,00	
5.	445	A204106	Pravo na stalnu pomoć	15.000	11.100,00	
6.	446.1.	A204107	Pravo na pomoć za sufinanciranje troškova boravka djece u jaslicama i vrtićima (članak 10.točka 3. Programa)	13.000	12.751,44	
7.	447.1.	A204108	Pravo na pomoć za sufinanciranje nabave školskih udžbenika (članak 10. točka 7 Programa)	8.000	5.290,00	
8.	451.1 451.2 451.3	A204111	Pravo na stipendiranje učenika i studenata	106.000	97.400,00	
			 -kriterij izvrsnosti		79.000,00	
			 -socijalni kriterij		18.400,00	
9.			Financiranje i sufinanciranje cijene javnog prijevoza			
9.1.			Pravo na pomoć za sufinanciranje troškova javnog prijevoza učenika i studenata			
9.1.1.	433	A204112	Naknada troškova prijevoza za učenike SŠ, osobe s invaliditetom i djeca s teškoćama u razvoju (prema Zakonu o socijalnoj skrbi)	0	0,00	
9.1.2.	452.3	A204112	Pravo na sufinanciranje prijevoza – ostali korisnici učenici, izvannastavne aktivnosti	5.500	5.386,15	
9.1.3.	453	A204112	Prijevoz učenika Zvekovica – Duba Konavoska zbog nepostojanja redovite linije javnog prijevoza	12.000	10.000,00	
9.1.4.	453.2	A204112	Prijevoz učenika osnovnih škola, dodatni prijevoz	6.000	5.593,75	
9.1.5.	433.1	A204112	Sufinanciranje prijevoza djeca- prvo autobusno stajalište više od 2 km	1.000	600,00	
9.2.	454.1	A204113	Pravo na sufinanciranje prijevoza – članovi obitelji poginulih branitelja Domovinskog rata, vojni i civilni invalidi Domovinskog rata 50-90%, dobrovoljni darivatelji krvi (20 i više puta), te drugi prijevoz učenika i ostalih korisnika (članak 10. točka 5. Programa)	20.000		
			prijevoz – članovi obitelji poginulih branitelja Domovinskog rata, vojni i civilni invalidi DR 50-90%, dobrovoljni darivatelji krvi		17.843,93	
9.3.	454.4	A204113	Pravo na sufinanciranje prijevoza
- prijevoz izbjeglica iz Ukrajine	11.500		
			prijevoz – izbjeglice iz Ukrajine		10.220,35	
9.4.	440	A204128	Sufinanciranje prijevoza umirovljenicima	18.000	17.443,37	
10.	455	A204114	Pravo na pomoć za ogrjev	10.000	3.053,90	
11.	435	A204126	Sufinanciranje produženog boravka djece u osnovnoj školi	50.000	42.649,14	
			-doznaka Dubrovačko neretvanska županija (RKP 31227), produženi boravak OŠ Gruda (ugovor sa županijom i osnovnom školom)		20.391,06	
			doznaka Dubrovačko neretvanska županija (RKP 31227), produženi boravak OŠ Cavtat, Područna škola Čilipi (ugovor sa županijom i osnovnom školom)		22.258,08	
12.	402	A204125	Sufinanciranje cijene osnovnih usluga smještaja u Dom za starije i nemoćne osobe Konavle stanovnicima s prebivalištem u Općini Konavle u neprekidnom trajanju od najmanje 30 godina	100.000	89.979,38	
13.	448	A204109	Pomoć za djecu i mlade s teškoćama u razvoju i mlade invalidne osobe	3.000	1.000,00	
III			Sufinanciranje socijalnih, zdravstvenih, vjerskih i humanitarnih ustanova i udruga  
(PROGRAM 2042+2043+2044)	557.990	537.029,55	
1			PROGRAM 2042 i 2043 (1.1.+1.2.)	132.990	117.655,19	
1.1.			PROGRAM 2042: Zdravstvena zaštita 	94.400	84.734,39	
	227.1	A204201	Socijalno zdravstvena prevencija i zaštita stanovništva – laboratorijske usluge	20.000	19.112,04	
	129.3
129.4
264.1
264.2
264.3	A204202

A204203	Sufinanciranje rada specijalističkih ambulanti (internistička, fizijatrija, stomatologija, obiteljska i sl.)	31.400	29.622,35	
	129.3; 129.4 	A204202 	 -fizijatar, stomatološka ambulanta, ambulanta obiteljske medicine		14.005,00	
	264.1; 264.2; 264.3	A204203	 - ambulanta kardiologija		15.617,35	
	130.2	A204204	Sufinanciranje rada Hitne medicinske pomoći	24.000		
			Zavod za hitnu medicinu Dubrovačko-neretvanske županije (RKP 47300)		24.000,00	
	131.1	A204205	Nabava aparata i opreme za zdravstvene ustanove	19.000		
			Dom zdravlja Dubrovnik (RKP 31712, proračunski korisnik županije)		12.000,00	
1.2.			PROGRAM 2043: Socijalna skrb i zaštita kroz institucije i udruge građana 	38.590	32.920,80	
	132	A204301	Institucionalne potpore i programi udrugama proizašlim iz Domovinskog rata	0	0,00	
	133	A204302	Program poticanja rada udruga za socijalnu skrb i zaštitu, te brigu o mladeži i starijim osobama	0	0,00	
	354	A204303	Program osiguravanja pomoći učenicima s teškoćama u odgojno – obrazovnim ustanovama	0	0,00	
	128.1 
377	A204304	Programi socijalno – humanitarnih udruga i ustanova
- Crveni križ
- druge ustanove i udruge	21.590		
			 - Hrvatski Crveni križ, Gradsko društvo crvenog križa Dubrovnik (RNO 0118201)		20.000,00	
	449	A204305	Program za unapređenje kvalitete življenja osoba s invaliditetom, osoba s posebnim potrebama i sl.	14.000		
			Ugovor za zapošljavanje invalidne osobe OŠ Cavtat (RKP 11960)		12.920,80	
	378	A204306	Program prevencije ovisnosti i društveno neprihvatljivog ponašanja djece i mladih	3.000	0,00	
1.3.			PROGRAM 2044: Socijalna skrb – Dom za starije i nemoćne osobe Konavle 
- proračunski korisnik Općine Konavle	425.000		
		Program 2044
(A204401)	Programi ustanove: Dom za starije i nemoćne osobe Konavle (RKP: 48689) - sredstva iz proračuna Općine Konavle za financiranje djelatnosti bez vlastitih sredstava proračunskog korisnika		419.374,36	
			SVEUKUPNO PROGRAMI: 2040+2041 + 2042 + 2043 +2044	1.210.690	1.077.313,99	

Članak. 2.

U okviru programa 2040 Program demografskih mjera izvršene su slijedeće aktivnosti:

A204001: Pomoć za podmirenje troškova boravka djece u dječjem vrtiću – Planirana sredstva za provođenje navedene aktivnosti iznose 60.000 €. Rashodi su planirani temeljem prava na olakšice za drugo i treće dijete u vrtiću, te besplatan boravak za četvero i svako naredno novorođeno dijete u obitelji čiji roditelji (staratelji) imaju prebivalište u Općini. Rashodi su izvršeni u iznosu 55.323,72 €. 

U 2024. godini je korištena olakšica za 86 od 110 djece (prosječno 103), od čega prosječno 72 dijete iz obitelji s dvoje djece u vrtiću i prosječno dvoje djece za obitelji s troje djece u vrtiću. Besplatan boravak u vrtiću za četvrto i svako slijedeće dijete u obitelji je koristilo prosječno 29 djece.

A204002: Pomoć za nabavu školskih udžbenika – Planirana sredstva za provođenje ove aktivnosti iznose 8.800 €, a rashodi su izvršeni u iznosu 8.720,00 €. 

Općinski načelnik je u kolovozu 2024. gonio odluku o pravu na novčanu pomoć roditeljima učenika osnovnih i srednjih škola za školsku 2024/25 godinu. Prema navedenoj odluci, pravo temeljem demografskih mjera su ostvarivali roditelji učenika pod uvjetom da je učenik iz obitelji s četvero i više djece (prebivalište na području Općine). Novčana pomoć (demografska mjera) za učenike osnovnih škola iznosi 70 €, a za učenike srednjih škola iznosi 80 €.

Ovu novčanu naknadu iz programa demografskih mjera su ostvarili roditelji za ukupno 113 učenika (79 učenika osnovnih škola i 34 učenika srednjih škola).

A204003: Pomoć za novorođenu djecu - Planirana sredstva za provođenje navedene aktivnosti iznose 58.800 €. Rashodi su izvršeni u iznosu 41.890 € ili 71,2% (naknade za 88 novorođene djece i to: prvo dijete u obitelji 35, drugo dijete u obitelji 30; treće dijete u obitelji 14; četvrto dijete u obitelji 4, peto dijete u obitelji 1 i šesto dijete u obitelji 2).

Naknada za prvo i drugo dijete 400 €, za treće dijete 670 €, te za četvrto i svako sljedeće 930 €. 

A204004: Sufinanciranje prijevoza učenika i studenata - u sklopu navedene aktivnosti su rashodi za naknade građanima i kućanstvima u naravi, plaćanje dijela cijene učeničkih i studentskih pokaza (Libertas Dubrovnik d.o.o.). Učenicima srednjih škola (prema važećim propisima) sufinancira se cijena učeničkog pokaza u visini 25% s obzirom da se iz državnog proračuna sufinancira 75% cijene pokaza za srednjoškolce. Studentima se sufinancira 50% cijene mjesečnog pokaza. Učenički i studentski mjesečni pokaz iznosi 500 kn / 66,36 €. Planirana sredstva za provođenje navedene aktivnosti iznose 79.000 €. 

Izvršeno je 68.924,73 € ili 87,2% i to za prijevoz autobusima društva Libertas (prijevoz učenika srednjih škola 62.643,82 € - prosjek 377 učenika, odnosno od 346 do 383 učenika (u ljetnim mjesecima je sufinanciran prijevoz u visini 50% učenicima koji su išli na praksu); prijevoz studenata 5.672,95 € - prosjek 14 studenta, odnosno od 16 do 21 studenta), dok sufinanciranje prijevoza u novcu studentima izvan Dubrovnika iznosi 607,96 € (12 studenta). 

U okviru programa 2041 Program socijalne pomoći izvršene su slijedeće aktivnosti:

A204101: Pomoć za liječenje – Planirana sredstva za provođenje navedene aktivnosti iznose 11.800 €. Rashodi se izvršavaju kao jednokratne novčane pomoći u skladu s odlukama načelnika za liječenje, te za nabavu medicinskih pomagala. Ove pomoći se uvijek planiraju u nešto većem iznosu kako bi sredstva bila raspoloživa u slučaju potrebe. Rashodi su izvršeni u iznosu 8.210,05 € ili 69,6% i to jednokratne novčane pomoći u skladu s odlukama načelnika za liječenje 8 osoba, te pomoć za kupnju medicinskog pomagala. 

A204102: Naknada za troškove stanovanja - Planirana sredstva za provođenje navedene aktivnosti iznose 24.000 €. Ove pomoći se uvijek planiraju u nešto većem iznosu kako bi sredstva bila raspoloživa u slučaju potrebe. Rashodi su izvršeni u iznosu 16.814,78 € ili 70,1%.

U okviru ove aktivnosti planiraju su naknade za troškove stanovanja sukladno članku 41. i 42. Zakona o socijalnoj skrbi (Narodne novine 18/22, 46/22, 119/22, 71/23, 156/23, 61/25), kao što su plaćanje računa za električnu energiju, komunalne usluge i najamninu. U tekućoj godini nije bilo plaćanja troškova električne energije socijalno ugroženim osobama, a jedna osoba je ostvarila pravo na naknadu troškova stanarine.

Pomoći za stanovanje izvršene su u ukupnom iznosu 7.920 € odnosno pojedinačno po osobi u iznosu 55 € mjesečno temeljem članka 42. Zakona o socijalnoj skrbi. U 2024. godini bilo je 11 korisnika. Pravo na pomoći za stanovanje ostvaruju osobe koje imaju rješenje Centra za socijalnu skrb o zajamčenoj minimalnoj naknadi i podnesu zahtjev Općini s pripadajućom dokumentacijom.

Na temelju ugovora zaključenog s Caritasom Dubrovačke biskupije i najmodavcem (fizičkom osobom) od 25. srpnja 2023. godine, Općina mjesečno podmiruje najam stana za jednu obitelj (socijalni uvjeti) 150 € (sveukupno ugovorena mjesečna najamnina iznosila 450 €). Ugovor je zaključen na rok do 30. lipnja 2024. U 2024. je zaključen novi ugovor, te mjesečna zakupnina iznosio 200 € od 1.7.2024. € (sveukupno ugovorena mjesečna najamnina 500 €).

Pored navedenog izvršeni su rashodi za trošak električne energije za jednu osobu lošeg imovinskog stanja 442,49 €, troškove popravka kuće jedne obitelji lošeg imovinskog stanja 3.763,20 €, te troškove sanacije dijela kuća oštećenih u požaru (dvije obitelji) u ukupnom iznosu 2.589,09 €.

A204103: Pomoć za sufinanciranje priključaka na vodovodnu i kanalizacijsku mrežu –Planirana sredstva za provođenje navedene aktivnosti iznose 12.000 €. Rashodi su izvršeni u iznosu 720 € za vodovodni priključak za dva invalida Domovinskog rata.

A204104: Jednokratne novčane pomoći povodom božićnih i novogodišnjih blagdana - Planirana sredstva za provođenje navedene aktivnosti iznose 3.300 €. Rashodi su izvršeni u iznosu 3.000 € ili 90,9% i odnose se na za pomoći obiteljima poginulih branitelja iz Domovinskog rata u iznosu 150 € po korisniku (20 korisnika). 

A204106: Program „Pravo na stalnu pomoć“ - Planirana sredstva za provođenje navedene aktivnosti iznose 15.000 €. Izvršeno je 11.100 € ili 74%. Stalne pomoći pojedinačnog iznosa 60 € ili 120 € isplaćivane su po odluci Općinskog načelnika, a temeljem Programa demografskih mjera i socijalno zdravstvenih potreba Općine Konavle (isplate za 13 osoba mjesečno).

A204107: Pomoć za podmirenje troškova boravka djece u dječjem vrtiću – Planirana sredstva za provođenje navedene aktivnosti iznose 13.000 €. Rashodi su izvršeni temeljem prava iz područja socijalne skrbi (samohrani roditelji, djeca HRVI, djeca s teškoćama u razvoju, djeca korisnika na temelju rješenja Centra za socijalnu skrb). 

U 2024. godine je korištena olakšica za prosječno 14 djece / korisnika iz područja socijalne skrbi (djeca na temelju rješenja Centra za socijalnu skrb, djeca samohranih roditelja, djeca HRVI, djeca s teškoćama u razvoju). Ukupno izvršena sredstva za 2024. godinu u okviru ove aktivnosti iznose 12.751,44 € (samohrani roditelj 2 do 4; djeca s teškoćama u razvoju 6 do 12 – prosjek 8; djeca HRV i civilnih invalida 2 i djeca korisnika po rješenjima Centra za socijalnu skrb Dubrovnik 1).

A204108: Pomoć za nabavu školskih udžbenika – Planirana sredstva za provođenja navedene aktivnosti iznose 8.000 € (novčana pomoć za sufinanciranje kupnje udžbenika za učenike osnovnih škola, te učenike srednjih škola). Rashodi su izvršeni u iznosu 5.290 €.

Općinski načelnik je u kolovozu 2024. gonio odluku o pravu na novčanu pomoć roditeljima učenika osnovnih i srednjih škola za školsku 2024/25 godinu. Prema navedenoj odluci, pravo temeljem socijalnih mjera su ostvarivali roditelji učenika pod uvjetom da su ostvarivali dječji doplatak, ta da imaju prebivalište na području Općine. Novčana pomoć za učenike osnovnih škola je iznosila 60 € za učenike prvog do četvrtog razreda, odnosno 70 € za učenike petog do osmog razrada, te 80 € za učenike srednjih škola. 

U 2024. godini naknadu su ostvarili roditelji za ukupno 74 učenika (55 učenika osnovnih škola i 19 učenika srednjih škola).

A204109: Pomoć za djecu i mlade s teškoćama u razvoju i mlade invalidne osobe - u sklopu navedene aktivnosti su planirani rashodi u iznosu 3.000 €. Rashodi su izvršeni u iznosu 1.000 € za jednu mladu fizičku osobu (invaliditet).

A204111: Stipendije učenicima i studentima – u sklopu navedene aktivnosti su rashodi za naknade građanima i kućanstvima u novcu u skladu s programom demografskih mjera i socijalne pomoći i provedenim natječajem za dodjelu stipendija učenicima i studentima koncem prethodne godine. 

Planirana sredstva za provođenje navedene aktivnosti iznose 106.000 €. Izvršeno je 97.400 € ili 91,9%. Izvršeni rashodi se odnose na isplatu 79.000 € po kriteriju uspješnosti, te 18.400 € po socijalnom kriteriju.

Stipendije za akademsku – školsku 2023/2024. se dodjeljuju temeljem Pravilnika o načinu i uvjetima stipendiranja uspješnih i darovitih učenika i studenata u kategoriji uspješnosti i deficitarnih zanimanja s područja Općine Konavle; Pravilnika o načinu i uvjetima stipendiranja učenika i studenata iz obitelji slabijeg imovnog stanja s područja Općine Konavle (Službeni glasnik Općine Konavle broj 7/21, 3/22), te Pravilnika o načinu i uvjetima stipendiranja učenika srednjih škola i studenata iz obitelji stradalnika Domovinskog rata s područja Općine Konavle (Službeni glasnik Općine Konavle broj 7/21). 

Mjesečni iznos stipendije za kriterij uspješnosti:- za studente koji se školuju u Dubrovniku 115 € mjesečno (osim za mjesec srpanj i kolovoz), te za studente koji se školuju izvan Dubrovnika 165 € mjesečno (osim za mjesec srpanj i kolovoz ).
Mjesečni iznos stipendije za socijalni kriterij: za studente koji se školuju u Dubrovniku 75 € mjesečno (osim za mjesec srpanj i kolovoz), te za studente koji se školuju izvan Dubrovnika 115 € mjesečno (osim za mjesec srpanj i kolovoz).
Zaključeno je 7 ugovora prema socijalnom kriteriju (svi studenti koji se školuju izvan Dubrovnika) i 50 ugovora prema kriteriju uspješnosti (od toga 7 za studente koji se školuju u Dubrovniku i 43 za studente koji se školuju izvan Dubrovnika).

A204112: Sufinanciranje prijevoza učenika - Planirana sredstva za provođenje navedene aktivnosti iznose 24.500 €. Rashodi su izvršeni u iznosu 21.579,90 € ili 88,1% i odnose se na prijevoz učenika na izvannastavne aktivnosti 5.386,15 €, prijevoz učenika koji nemaju izravnu autobusnu liniju 10.000 €, prijevoz učenika iz Cavtata u područne škole 5.593,75 €. Rashodi u iznosu 10.000 € se odnose na prijevoz djece koja nemaju izravnu autobusnu liniju na relaciji Zvekovica - Duba Konavoska. Također, sukladno programu demografskih mjera i socijalnih potreba sufinanciran je prijevoz za troškove prijevoza djece jedne obitelji u iznosu 600 € (kriterij: prvo autobusno stajalište udaljeno više od 2 kilometra).

U 2024. godini pokazne karte je u prosjeku koristilo 68 učenika (od 56 do 74 učenika) koji idu na izvannastavne aktivnosti (rashodi 5.386,15 €). 

A204113: Sufinanciranje prijevoza ostali - dobrovoljni darivatelji krvi, obitelji poginulih, invalidi Domovinskog rata - Planirana sredstva za provođenje navedene aktivnosti, odnosno plaćanje cijene pokaza (Libertas Dubrovnik d.o.o.) iznose 31.500 €. Izvršeni su rashodi u iznosu 28.064,28 € ili 89,1% planiranih rashoda i odnose se na prijevoz dobrovoljnih darivatelja krvi, obitelji poginulih, invalida Domovinskog rata i drugih socijalnih kategorija stanovnika Općine Konavle, te prijevoz izbjeglica iz Ukrajine s boravištem u Općini Konavle.

U skladu s odredbama Programa demografskih mjera i socijalnog programa tijekom 2024. financirane su pokazne karte obitelji poginulih branitelja Domovinskog rata, vojnih i civilnih invalide Domovinskog rata 50-90%, dobrovoljnih darivatelja krvi (25 i više puta), te učenici po posebnim potrebama i njihovi roditelji - pratitelji (umirovljenička karta iznosi 150 kn / 19,91 €, građanske karte 600 kn / 79,63 € mjesečno, učenička karta 500 kn / 66,36 € mjesečno). 

U prosjeku tijekom 2024. Općina je mjesečno financirala 38 pokaznih karata za ove namjene (10 stradalnika Domovinskog rata i invalidne osobe 100% cijene karte, 13 dobrovoljnih darovatelja krvi 50% cijene karte, 4 građanske 100% cijene karte, 11 učenika (produženi boravak) 50% cijene karte, dok nije bilo učeničkih karta koje su sufinancirane u punom iznosu). Ovi rashodi iznose 16.782,35 €.

U 2024. godini financirane su pokazne karte za ukrajinske izbjeglice smještene u obiteljima iz Konavala – 43 korisnika (prosječno) (mjesečno sufinancirano po korisniku 19,91 €), odnosno od 21 do 50 korisnika i ovi rashodi iznose 10.220,35 €.

A204114: Pomoći za ogrjev - Planirana sredstva za provođenje navedene aktivnosti iznose 10.000 €. U 2024. godini ovi rashodi su izvršeni u iznosu 3.053,90 € za nabavu ogrjevnog materijala osobama slabijeg imovnog stanja (8 korisnika, paleta 243 €) i naknadu korisnicima zajamčene minimalne naknade (8 korisnika / 160 €).

A204119: Sufinanciranje prijevoza vode stanovništvu - Planirana sredstva za provođenje navedene aktivnosti iznose 2.500 €. Rashodi su izvršeni u iznosu 1.244,25 € (prijevoz vode za 8 korisnika). Rashodi se izvršavaju na temelju doznačenih računa i obračuna prijevoza koji je ovjerila Vatrogasna zajednica Općine kao prijevoznik i korisnici usluge – fizičke osobe.

A204123: Jednokratna novčana pomoć - Planirana sredstva za provođenje navedene aktivnosti, sukladno programu iznose 13.500 €. Rashodi su izvršeni u iznosu 5.125,50 € ili 38% plana i odnose se na pomoći stanovnicima Općine Konavle koji imaju prebivalište u Općini. 

Jednokratne novčane pomoći u 2024. su isplaćene za 11 korisnika u iznosu 250 € i za jednog korisnika u iznosu 300 € (sukladno Programu socijalne pomoći moguće je primanje jednokratne pomoći dva puta godišnje u iznosima koje općinski načelnik utvrdi početkom godine). Pored navedenog, plaćeni su pogrebni troškovi za jednu osobu (bolest, socijalna skrb) u ukupnom iznosu 2.075,50 €.

A204125: Sufinanciranje cijene osnovnih usluga smještaja u Domu za starije i nemoćne osobe stanovnicima OK - Planirana sredstva za provođenje navedene aktivnosti, sukladno programu iznose 100.000 €. Rashodi su izvršeni u iznosu 89.979,38 € ili 90% plana. 

U 2024. godini ove subvencije koristi u prosjeku 46 korisnika. U siječnju 2024. bilo je 46 korisnika, a u lipnju 2024. je bilo 45 korisnika, a koncem 2024. godine 46 korisnika.

Sufinanciranje cijene osnovnih usluga smještaja u Domu za starije i nemoćne osobe stanovnicima Općine izvršeno je na temelju Socijalnog programa, te odluke Općinskog vijeća o prihvaćanju Odluke o cijenama usluga Doma za starije i nemoćne osobe od 10. travnja 2015. (Službeni glasnik Općine Konavle 3/15). Prema navedenoj Odluci o cijenama usluga u Domu za starije i nemoćne osobe Konavle, stanovnici Općine Konavle s prebivalištem na području Općine Konavle u neprekidnom trajanju od najmanje trideset (30) godina prije podnošenja zahtjeva za prijem u Dom ostvaruju pravo na sufinanciranje cijene osnovnih usluga smještaja iz proračuna Općine Konavle u iznosu od 20% od osnovne cijene smještaja. 
Općinsko vijeće je 21. veljače 2020. donijelo odluku o davanju suglasnosti na prijedlog izmjena odluka o cijenama usluga u domu (Službeni glasnik Općine Konavle 1/2020). Nove cijene su se trebale početi primjenjivati od svibnja 2020., međutim, zbog nastupanja okolnosti uvjetovanih pandemijom bolesti COVID 19, novi cjenik nije stupio na snagu. Nova Odluka o cijenama usluga donesena je u studenom 2020., te je cjenik objavljen u Službenom glasniku Općine Konavle 11/2020 i započeo s primjenom početkom 2021. Nova Odluka o cijenama usluga je donesena u lipnju 2024. godine i objavljena je u Službenom glasniku Općine Konavle 4/2024.

A204126: Sufinanciranje produženog boravka djece - Planirana sredstva za provođenje navedene aktivnosti, sukladno programu demografskih mjera i socijalne pomoći, iznose 50.000 €. Rashodi su izvršeni u iznosu 42.649,14 € ili 85,3%. Rashodi se odnose na sufinanciranje produženog boravka u osnovnoj školi Gruda (sufinancirano 20.391,06 €) i područnoj školi Čilipi (sufinancirano 22.258,08 €) za školsku 2023/2024. i 2024/2025.

U rujnu 2023. godine, Općina Konavle je s Dubrovačko-neretvanskom županijom, te osnovnom školom Cavtat, kao i osnovnom školom Gruda zaključila ugovore o sufinanciranju produženog boravka za školsku godinu 2023/2024. Županija sufinancira 25%, a Općina 75% troška rada djelatnika razredne nastave za brigu i rad s djecom u produženom boravku i ostale materijalne troškove, a roditelji podmiruju troškove prehrane. Novi ugovori za školsku 2024/2025. godinu su zaključeni u rujnu 2024.g. Uvjeti sufinanciranja se nisu mijenjali.

Produženi boravak u školskoj godini 2023./2024. je koristilo u prosjeku 38 učenika i to: u OŠ Gruda 14 učenika, a u OŠ Cavtat – PŠ Čilipi 24 učenika.
Produženi boravak u školskoj godini 2024./2025. je koristio u prosjeku 41 učenik i to: u OŠ Gruda 16 učenika, a u OŠ Cavtat – PŠ Čilipi 25 učenika.

A204128: Sufinanciranje prijevoza osobama umirovljenicima - Planirana sredstva za provođenje navedene aktivnosti, sukladno programu socijalne pomoći, iznose 18.000 €. Rashodi su izvršeni u iznosu 17.443,37 € ili 96,9% plana. Ovi rashodi se odnose na umirovljenički pokaz kojeg Općina sufinancira s 6,64 € (50 kn) mjesečno po korisniku. U prosjeku u 2024. Općina je mjesečno financirala 219 pokaznih karata za ove namjene (od 164 do 220 ovisno o mjesecu). 

U okviru programa 2042 Zdravstvena zaštita izvršene su slijedeće aktivnosti:

A204201: Socijalno zdravstvena prevencija i zaštita stanovništva - laboratorijske usluge - u sklopu navedene aktivnosti su rashodi za obavljene laboratorijske usluge u skladu s programom socijalno zdravstvenih potreba (laboratorijske usluge u zdravstvenim ambulantama Cavtat i Gruda na temelju zaključenog ugovora s pružateljem usluga i ispostavljenih računa). Planirana sredstva za provođenje navedene aktivnosti iznose 20.000 €. U 2024. ovi rashodi su izvršeni u iznosu 19.112,04 € ili 95,6%. Ugovor je zaključen s Ustanovom za zdravstvenu skrb Glavić u siječnju 2024. i dodatak u lipnju 2024. 

A204202: Program financiranja rada specijalističke ambulante – fizijatrija, logoped, stomatolog, obiteljski i sl. - u sklopu navedene aktivnosti su rashodi za sufinanciranje rada specijalističke ambulante (rad liječnika specijalista – fizijatar, stomatolog). Planirana sredstva za provođenje navedene aktivnosti iznose 15.200 €. Rashodi su izvršeni u iznosu 14.005 € ili 92,1%.

Ugovorom za 2024. iz prosinca 2023. godine je utvrđeno sufinanciranje plaće fizijatra u iznosu 550 € mjesečno, sufinanciranje rada zubne ambulante u prostorijama osnovne škole 265 € i sufinanciranje 50% plaće čistačice u ambulanti na Grudi 350 € mjesečno (sveukupno mjesečno 1.165 €). Sveukupno je ugovoreno na razini godine 13.980 €. Također, plaćeni su troškovi telefona u ambulanti u visini 25 €.

A204203: Program financiranja rada specijalističke ambulante – kardiologija - u sklopu navedene aktivnosti su rashodi za sufinanciranje rada specijalističke ambulante kardiologije Gruda (rad internističke ambulante jednom tjedno).

Planirana sredstva za provođenje navedene aktivnosti iznose 16.200 €. Rashodi su izvršeni u iznosu 15.617,35 € ili 96,4 % plana. Ovi rashodi se izvršavaju na temelju zaključenog ugovora o djelu s pružateljem usluga (doktor i medicinska sestra), kao i rashoda za materijalne troškove ambulante. Za 2024. godinu rad internističke ambulante jednom tjedno je ugovoren uz neto naknadu liječnika 120 €, odnosno od veljače 2024. godine naknadu u visini 130 €, te neto naknadu medicinskoj sestri 60 € za odrađeni dan, odnosno u visini 80 € od veljače 2024. godine.

A204204: Sufinanciranje rada Hitne medicinske pomoći - u sklopu navedene aktivnosti su rashodi za usluge za sufinanciranje rada Hitne pomoći stacionirane u Zračnoj luci Dubrovnik, prema zaključenom ugovoru i ispostavljenim računima Zavoda za hitnu medicinu Dubrovačko-neretvanske županije. Planirana sredstva za provođenje navedene aktivnosti iznose 24.000 €. Naime, kako bi se smanjili rashodi zbog manjka proračunskih sredstava u siječnju 2024. je ugovorena usluga sufinanciranja rada hitne pomoći ukupne vrijednosti 24.000 €. Mjesečno se sufinancira bruto plaća jednog liječnika i jedne medicinske sestre, te utrošeni medicinski materijal, trošak goriva i organizacije rada službe. Ugovoreno je plaćanje usluge u prvom dijelu godine, dok drugi dio godine sufinancira susjedna općina Župa Dubrovačka, ali i Zračna luka Dubrovnik. Rashodi za 2024. godinu su izvršeni u ugovorenom iznosu. 

A204205: Nabava aparata i opreme za zdravstvene ustanove - u sklopu navedene aktivnosti planirani su rashodi za kapitalne donacije / pomoći za nabavu opreme u iznosu 19.000 €. Rashodi su izvršeni u iznosu 12.000 €, a odnose se na sufinanciranje nabave EKG uređaja s defibrilatorom za medicinsko vozilo tima hitne medicinske pomoći smještene u Zračnoj luci Dubrovnik (Zavod za hitnu medicinu Dubrovačko-neretvanske županije). 

U okviru programa 2043 Socijalna skrb i zaštita kroz institucije i udruge građana izvršene su slijedeće aktivnosti:

Tijekom 2024. nije objavljen javni natječaj za financiranje programa udruga, te nije bilo niti donacija na temelju natječaja u vidu institucionalnih potpora redovne djelatnosti udrugama proizašlih iz Domovinskog rata, niti donacija drugim udrugama iz područja socijalne skrbi. 

A204304: Program Programi socijalno – humanitarnih udruga i ustanova - u sklopu navedene aktivnosti su rashodi za prijenose sredstava Crvenom križu i drugim humanitarnim udrugama i ustanovama. Sredstva za provođenje navedene aktivnosti su planirana u iznosu 21.590 €. Sukladno Zakonu o crvenom križu planiraju se sredstva, odnosno 0,7% sredstava prihoda jedinice umanjenih sukladno propisima. 

U prosincu 2023. zaključen je ugovor s Hrvatskim crvenim križem, Gradsko društvo Crvenog križa Dubrovnik (koje provodi akcije na području Općine) u iznosu 9.290 €, a dodatkom ugovoru iz rujna 2024. dodatna sredstva u iznosu 10.710 €, odnosno sveukupno 20.000 €. Rashodi su izvršeni u ugovorenom iznosu.

A204305: Programi za unapređenje kvalitete življenja osoba s invaliditetom, osoba s posebnim potrebama i dr. - u sklopu navedene aktivnosti su rashodi za prijenose sredstava proračunskim korisnicima drugog proračuna kada im se dodjeljuju sredstva za unapređenje kvalitete življenja osoba s invaliditetom, osoba s posebnim potrebama i sl. Planirana sredstva za provođenje navedene aktivnosti iznose 14.000 €.

U 2024. ovi rashodi su izvršeni u iznosu 12.920,80 € ili 92,3% i odnose se na poticanje zapošljavanja socijalno osjetljivih skupina i teže zapošljivih skupina u neprofitnom sektoru. Rashodi su izvršeni za zapošljavanje mlade invalidne osobe u osnovnoj školi (prema zaključenom ugovoru o suradnji na projektu zapošljavanje invalidne osobe s Osnovnom školom Cavtat iz prosinca 2023.) (mjesečno rashodi u visini bruto minimalne plaće uvećano za doprinose na plaću i prijevoz – bruto plaća 840 € i prijevoz 80 €).

A204306: Program prevencije ovisnosti i društveno neprihvatljivog ponašanja djece i mladih - u sklopu navedene aktivnosti su rashodi za donacije, te rashodi materijalne troškove. Planirana sredstva za provođenje navedene aktivnosti iznose 3.000 €. Ovi rashodi nisu izvršeni. 

U okviru programa 2044: Socijalna skrb - Dom za starije i nemoćne osobe Konavle bilo je planirano financiranje rashoda proračunskog korisnika iz općinskog proračuna u iznosu 425.000 €. Rashodi za 2024. godinu su financirani iz sredstava općinskog proračuna u iznosu 419.374,36 € za financiranje dijela bruto plaća zaposlenika i materijalne troškove.

Članak. 3.

Ovaj Izvještaj objaviti će se u "Službenom glasniku Općine Konavle".

KLASA: 
UR.BROJ: 
U Cavtatu, 
Predsjednik Općinskog vijeća Općine Konavle 
Ivo Simović